كيرجيزستان او كرجيزستان او قيرغيزستان او كيرجيزيا او بلاد الكرج (كرجستان) (بالكيرجيزى: Кыргызстан, اسمها الرسمى: جمهورية كيرجيزستان: كيرجيز ريسپوبليكاس: Кыргыз Республикасы) دوله من دول اسيا الوسطى. كيرجيزستان بلد متحوطه و جبليه, ليها حدود مع كازاخستان من الشمال, اوزبيكيستان من الغرب, تاچيكيستان من الجنوب الغربى, و مع الصين من الشرق. كيرجيزستان كانت جمهوريه من الجمهوريات اللى بيتكون منها الاتحاد السوڤييتى. و اللى استقلت لما اتفك الاتحاد السوڤييتى سنة 1991. اللغه الرسميه كيرجيزى و روسى. العاصمه بيشكيك. نظام الحكم جمهورى. العمله بتاعتها اسمها سوم. دستور 1993 بيعرف النظام السياسي للدوله بانه جمهورى ديموقراطى. السلطه التنفيزيه فى ايد رئيس الدوله و رئيس الحكومه. اسم السلاله العرقيه ”Кыргыз“ (كيرجيز او كرج), اللى الدوله متسمّيه عليه, بيعتقد انه فى الاساس معناه ”اربعين قبيله“, بيفترض انهم بيشيرو لـ بطل القصه ماناس اللى, زى ما بتقول الاسطوره, وحّد اربعين قبيله ضد الناس بتوع خِتَن  (فى مونجوليا و حتت من الصين و روسيا). ال40 شعاع بتوع الشمس على العلم بتاع الدوله بيرمز لـ40 قبيله بتوع ماناس. فى العصور الوسطى عرفهم المؤرخين المصريين بالكرج و بلادهم ببلاد الكرج.